Up-43/93
Natisni
Opravilna št.:
Up-43/93
Datum odločitve:
26. 6. 1997
ECLI:
ECLI:SI:USRS:1997:Up.43.93
Akt:
Ustavna pritožba K. T. zoper odločbo Skupnosti pokojninskega in invalidskega zavarovanja Slovenije št. V-9875500 z dne 31.8.1993 v zvezi z odločbo Zavoda za pokojninsko in invalidsko zavarovanje Slovenije, Območna enota Ljubljana, št. 9875500 z dne 1.7.1993
Izrek:
Ustavna pritožba K. T. zoper odločbo Skupnosti pokojninskega in invalidskega zavarovanja Slovenije v zvezi z odločbo Zavoda za pokojninsko in invalidsko zavarovanje Slovenije, Območna enota Ljubljana se zavrže.
Evidenčni stavek:
Ustavno sodišče zavrže ustavno pritožbo, če ni izpolnjena procesna predpostavka izčrpanosti pravnih sredstev zoper izpodbijani posamični akt.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Vojaška pokojnina, akontacija.
Pravna podlaga:
Ustava, 160. čl.

Zakon o Ustavnem sodišču (ZUstS), 51., 82., 2. al. 1. odst. 55. čl.
Opomba:
Zveza z odločbo št. U-I-70/92 z dne 5.11.1992 (OdlUS I,77).
Vrsta zadeve:
ustavna pritožba
Vrsta akta:
drugi akti
Datum vloge:
25. 10. 1993
Vrsta odločitve:
sklep
Vrsta rešitve:
zavrženje
Dokument:
US18448
Up-43/93
26.6.1997
S K L E P
Ustavno sodišče je v postopku za preizkus ustavne pritožbe K. T. iz R. na seji senata dne 26. junija 1997
s k l e n i l o:
Ustavna pritožba K. T. zoper odločbo Skupnosti pokojninskega in invalidskega zavarovanja Slovenije št. V-9875500 z dne 31.8.1993 v zvezi z odločbo Zavoda za pokojninsko in invalidsko zavarovanje Slovenije, Območna enota Ljubljana, št. 9875500 z dne 1.7.1993, se zavrže.
O b r a z l o ž i t e v
1. Pritožnik je vložil ustavno pritožbo zoper prvostopno in drugostopno odločbo Zavoda za pokojninsko in invalidsko zavarovanje oziroma Skupnosti pokojninskega in invalidskega zavarovanja, s katerima je bila na podlagi Sporazuma med Republiko Slovenijo in Republiko Hrvaško o vojaških pokojninah (Uradni list RS - Mednarodne pogodbe, št. 13/92) zavrnjena njegova zahteva za akontacijo vojaške pokojnine. Meni, da je taka odločitev v neskladju z Ustavo (smiselno naj bi šlo za kršitev pravice po 50. členu Ustave) in tudi v nasprotju z odločbo Ustavnega sodišča št. U-I-70/92 z dne 5.11.1992 (OdlUS I, 77).
2. Pritožnik je ustavno pritožbo vložil po 82. členu Zakona o Ustavnem sodišču (Uradni list RS, št. 15/94 - v nadaljevanju:
ZUstS), po katerem se ustavne pritožbe, vložene do uveljavitve tega zakona, štejejo za pravočasne. Vendar pa 3.odstavek 160.člena Ustave in prvi odstavek 51. člena ZustS določata, da se ustavna pritožba lahko vloži šele, ko so izčrpana vsa pravna sredstva. Izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS). V obravnavanem primeru niso bila izčrpana niti redna pravna sredstva. Pritožnik se kljub jasnemu pravnemu pouku zoper izpodbijano odločbo ni pritožil v predpisanem roku tako, da je le-ta postala pravnomočna z iztekom pritožbenega roka. Zakonsko določena procesna predpostavka za obravnavo ustavne pritožbe v tej zadevi glede na navedeno ni izpolnjena, zato je bilo treba ustavno pritožbo zavreči.
3. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Tone Jerovšek in člana mag. Matevž Krivic in dr. Lovro Šturm.
Predsednik senata:
dr. Tone Jerovšek